CELEX: 62007TN0267
Language: fi
Date: 2007-07-09 00:00:00
Title: Asia T-267/07: Kanne 9.7.2007 — Italia v. Euroopan yhteisöjen komissio

22.9.2007   
            
            
               FI
            
            
               Euroopan unionin virallinen lehti
            
            
               C 223/12
            
         Kanne 9.7.2007 — Italia v. Euroopan yhteisöjen komissio
   (Asia T-267/07)
   (2007/C 223/18)
   Oikeudenkäyntikieli: italia
   Asianosaiset
   
      Kantaja: Italian tasavalta (asiamiehet: Avvocati dello Stato G. Aiello ja S. Fiorentino)
   
      Vastaaja: Euroopan yhteisöjen komissio
   Vaatimukset
   
               —
            
            
               Euroopan maatalouden ohjaus- ja tukirahaston (EMOTR) tukiosastosta rahoitettaviin menoihin liittyvien jäsenvaltioiden maksajavirastojen tilien tarkastamisesta ja hyväksymisestä varainhoitovuoden 2006 osalta 27.4.2007 tehty komission päätös N:o K (2007) 1901 on kumottava siltä osin kuin siinä määrätään, että Italian tasavallan on asetuksen (EY) N:o 1290/2005 32 artiklan 5 kohdan nojalla maksettava 50 prosenttia niistä taloudellisista seuraamuksista, jotka olivat aiheutuneet siitä, ettei maksuja peritty takaisin tässä kanteessa kyseessä olevissa väärinkäytös- tai laiminlyöntitapauksissa.
            
         Oikeudelliset perusteet ja pääasialliset perustelut
   Italian hallitus riitauttaa Euroopan yhteisöjen ensimmäisen oikeusasteen tuomioistuimessa Euroopan maatalouden ohjaus- ja tukirahaston (EMOTR) tukiosastosta rahoitettaviin menoihin liittyvien jäsenvaltioiden maksajavirastojen tilien tarkastamisesta ja hyväksymisestä varainhoitovuoden 2006 osalta 27.4.2007 tehdyn komission päätöksen N:o K (2007) 1901 siltä osin kuin siinä määrätään, että Italian tasavallan on asetuksen (EY) N:o 1290/2005 32 artiklan 5 kohdan nojalla maksettava 50 prosenttia niistä taloudellisista seuraamuksista, jotka olivat aiheutuneet siitä, ettei maksuja peritty takaisin tässä kanteessa kyseessä olevissa väärinkäytös- tai laiminlyöntitapauksissa.
   Vaatimustensa tueksi Italian hallitus väittää, että päätökseen on otettu tapauksia, joista komission olisi pitänyt huolellisesti ja kohtuullisessa ajassa päättää jo aiemmin ja panna ne kokonaisuudessaan EMOTR:n maksettaviksi. Sen olisi pitänyt menetellä näin myös kun otetaan huomioon se, että useista näistä tapauksista oli ollut olemassa komission yksiköiden antama puoltava lausunto.
   Italian hallitus esittää näin ollen seuraavat kanneperusteet:
   
               a)
            
            
               asetuksen (ETY) N:o 595/91 5 artiklan 2 kohtaa ja asetuksen (EY) N:o 1663/95 8 artiklaa on rikottu ja/tai sovellettu väärin. EY 253 artiklaa on rikottu, koska perustelut puuttuvat;
            
         
               b)
            
            
               asetuksen (ETY) N:o 729/70 8 artiklan 2 kohtaa ja asetusta (EY) N:o 1258/99 on rikottu ja/tai sovellettu väärin. EY 253 artiklaa on rikottu, koska perustelut puuttuvat;
            
         
               c)
            
            
               asetuksen (ETY) N:o 595/91 5 artiklan 2 kohtaa ja asetuksen (EY) N:o 1663/95 8 artiklaa sekä asetuksen (ETY) N:o 729/70 8 artiklan 2 kohtaa ja asetusta (EY) N:o 1258/99 on rikottu ja/tai sovellettu väärin (niissä tapauksissa, joissa määrä alitti euroa). EY 253 artiklaa on rikottu, koska perustelut puuttuvat (niissä tapauksissa, joissa määrä alitti 500 000 euroa).